laion/Wikipedia-Exotic huggingface dataset:
Euro Hockey Tour

Euro Hockey Tour הוא טורניר הוקי קרח שנתי, הנערך מאז 1996 ונחשב לטורניר ההכנה לאליפות העולם והמשחקים האולימפיים. ארבעה נבחרות משתתפות בטורניר: רוסיה, שוודיה, פינלנד וצ'כיה (קנדה השתתפה מספר פעמים, כשההרכב היה מורכב בעיקר משחקני הוקי מאירופה וליגות הסטודנטים מסלובקיה ודרום קוריאה). כל אחת מהמדינות משתתפת בטורניר אחד בבית: צ'כיה - טורניר Kajotbet, משחקי ההוקי הצ'כיים פינלנד - גביע קריאלה רוסיה - גביע הערוץ הראשון שוודיה - טורניר Oddset ומשחקי ההוקי השוודיים. נקודות שנצברו בכל טורניר מתווספות לספירה הכללית והמנצחת היא הנבחרת שצברה את מירב הנקודות בסכום כל הטורנירים. יוצאים מן הכלל היו עונות 2004/2005, 2005/2006 ו-2006/2007, כאשר הנבחרות שקיבלו את המקומות הראשונים והשני שיחקו משחק הכרעה לקביעת המנצחת והמקומות השלישי והרביעי - התמודדו במשחק על המקום השלישי. הזוכה הראשונה אי פעם הייתה נבחרת פינלנד. גביע קריאלה (בפינית: Karjala-turnaus) הוא טורניר חד שנתי להוקי קרח. שמו נובע משם מותג הבירה Karjala, המשמש כספונסר. החל בשנת 1992 כגביע סאונה ב-1995, שינה שמו לגביע חג המולד יחד עם איזבסטיה ונערך לפני חג המולד, במה שאילץ את רוסיה לשלוח הרכב משני לטורניר. ב-1996, הטורניר הועבר לתחילת נובמבר והפך לחלק מטורנירי Euro Hockey Tour (EHT), שבו משתתפות צ'כיה, פינלנד, רוסיה ושוודיה. ערך מורחב – גביע הערוץ הראשון בהוקי קרח (רוסיה) הטורניר החל ב-1967 במוסקבה כטורניר לזכר יובל 50 למהפכת אוקטובר וכונה בשם הטורניר הבינלאומי המוסקבאי. הטורניר שוחר בדצמבר מדי שנה. ב-1992 נערך בסנקט פטרבורג ומאז 1996 מהווה חלק מטורנירי Euro Hockey Tour. הטורניר נערך בחסות עיתון איזבסטיה בשנים 1969–1996, בחסות מבשלת הבירה בלטיקה (1997–2002), בחסות תאגיד רוסנו ומאז 2006 נערך בחסות הערוץ הראשון ברוסיה. משחקי ההוקי השוודיים (The Sweden Hockey Games) החלו ב-1991 ומאז 1996 מהווים חלק מ-Euro Hockey Tour. הטורניר נערך לרוב בסטוקהולם, שוודיה והמנצחת זוכה ב"גביע גלובן". בדרך כלל רק שוודיה, פינלנד, רוסיה וצ'כיה מוזמנות לטורניר אך לעיתים משתתפת גם קנדה. הטורניר נחנך ב-1994 כגביע בנק פראג על שם מעניקת החסות. ב-1998 נקרא בשם Česká pojišťovna. ב-2012 נקרא בשם טורניר Kajotbet ומאז 2017 ידועים בשם משחקי ההוקי הצ'כיים, או משחקי ההוקי קרלסון. ב-1997 הטורניר צורף כחלק מטורנירי Euro Hockey Tour ונבחרת סלובקיה הוזמנה להשתתף בטורניר במקופ פינלנד. ליגת האלופות בהוקי קרח Feltenmark, Anders (2011-12-12). "Nytt namn: Oddset Hockey Games". swehockey.se (בשוודית). Swedish Ice Hockey Association. אורכב מ-המקור ב-2013-01-13. נבדק ב-2011-12-18. "Sauna Cup" (PDF) (באנגלית). Swedish Ice Hockey Association. 1992. נבדק ב-9 בנובמבר 2014. {{cite web}}: (עזרה) David Schlegel (21 בדצמבר 2005). "History of Euro Hockey Tour and its tournaments" (באנגלית). EHT. נבדק ב-9 בנובמבר 2014. {{cite web}}: (עזרה) МОСКОВСКИЙ МЕЖДУНАРОДНЫЙ ТУРНИР - 1968 "МОСКОВСКИЙ МЕЖДУНАРОДНЫЙ ТУРНИР - 1967" (ברוסית). "Carlson Hockey Games starts". EuroHockey.com. 27 באפריל 2017. {{cite web}}: (עזרה) "Carlson Hockey Games 2019". VMHockey.se. נבדק ב-9 בינואר 2019. {{cite web}}: (עזרה)
אזור הדרום (קמרון)

אזור הדרום (בצרפתית: Région du Sud) הוא אזור בקמרון. באזור מתגוררים 749,552 תושבים (נכון ל-2015). בירת האזור היא אבולווה. מבחינה מנהלית אזור הצפון מחולק ל-4 נפות. מדיה וקבצים בנושא אזור הדרום בוויקישיתוף ערך זה הוא קצרמר בנושא גאוגרפיה של קמרון. אתם מוזמנים לתרום לוויקיפדיה ולהרחיב אותו.
תחנת הרכבת חריש

תחנת הרכבת חריש צפויה לשרת את תושבי העיר חריש והאזור, והיא מתוכננת לקום באזור מחלף משמר הגבול. התחנה תמוקם על מסילת מנשה העתידית שתקשר את המסילה המזרחית אל מסילת העמק, בתחילה תהיה תחנה זו קצה של שלוחה שתתפצל מהמסילה המזרחית באזור עמק חפר. התחנה צפויה לקום כחלק מתוכנית הפיתוח של רכבת ישראל. בצמוד לתחנה מתכונן מסוף תחבורה ציבורית ופארק התעשייה עירון. נכון לתחילת שנת 2022 התחנה נמצאת בשלבי תכנון, ומקודמת על ידי חברת נתיבי ישראל. קיימת מחלוקת על מיקומה זאת בשל דרישת עיריית חריש להקים את התחנה בתוך העיר. בעתיד צפויים לעבור דרך התחנה מספר קווי נוסעים כחלק מהתוכנית האסטרטגית של רכבת ישראל לשנת 2040, במסגרתה צפויים לעבור קווים ממרכז הארץ אל צפון הארץ, כאשר צפונית לתחנה הקווים ימשיכו לתחנת הרכבת בית שאן או לכיוון חיפה וצפונה ומדרום לתחנה הקווים ימשיכו לכיוון לוד דרך המסילה המזרחית החדשה וייתכן שגם לכיוון תל אביב דרך מסילת הירקון או דרך מסילת השרון. רינה פטילון, נתיבי ישראל: "תוך שמונה-תשע שנים ניתן לחנוך את תחנת רכבת חריש", באתר חריש סיטי, ‏6 בפברואר 2019 ערן אורון, אושרה להפקדה תכנית להקמת פארק תעשיה סמוך לחריש, באתר חריש סיטי, ‏22 בספטמבר 2016 יובל שדה, הלחצים הועילו: תיבחן הקמת תחנת רכבת בחריש, באתר כלכליסט, 25 בדצמבר 2021 על הפרק: תחנת רכבת בכניסה לחריש, באתר עיריית חריש, ‏12 באפריל 2021
Break Up with Your Girlfriend, I'm Bored

Break Up with Your Girlfriend, I'm Bored (בעברית: תיפרד מהחברה שלך, משעמם לי) הוא סינגל שהוקלט על ידי הזמרת-יוצרת האמריקאית אריאנה גרנדה, מתוך אלבומה החמישי, Thank U, Next. השיר יצא לאור ב-8 בפברואר 2019, כסינגל השלישי מתוך האלבום, על ידי חברת התקליטים ריפבליק רקורדס. עם יציאתו נכנס השיר אל המקום ה-2 במצעד הבילבורד הוט 100, בעוד גרנדה שלטה בו זמנית גם במקום הראשון ברשימה עם שיר אחר מאותו אלבום, "7 Rings". השיר נכתב על ידי אריאנה גרנדה, מקס מרטין, איליה סלמנזאדה, סוואן קוטצ'ה, קנדי בארוס וקווין בריגס והופק על ידי מרטין וסלמנזאדה. השיר הוא שיר בסגנון הרית'ם אנד בלוז אשר מאפיין שירים נוספים מתוך האלבום, Thank U, Next. כבר כשיצא, הצליח השיר להיכנס למצעדי אייטונס רבים, והפך לאחד מן השירים שהוסטרמו הכי הרבה בשבוע בכורתם. הווידאו קליפ הנלווה שצולם לשיר הועלה לערוצה של אריאנה גרנדה ב-7 בפברואר 2019, יום לפני שיצא כסינגל רשמי. הקליפ זכה להצלחה רבה כאשר הצליח בפחות מיממה אחת לצבור 18.1 מיליון צפיות. קליפ השיר בוים על ידי האנה לוקס דייוויס ומשתתף בו בין היתר השחקן צ'ארלס מלטון. נכון לינואר 2021, מונה הצפיות של הקליפ עומד על כ-406 מיליון צפיות. מידע על היצירה "Break Up with Your Girlfriend, I'm Bored" באתר מיוזיק בריינז גרסאות נוספות ל"Break Up with Your Girlfriend, I'm Bored" באתר SecondHandSongs Republic Records, Republic Records (באנגלית) www.billboard.com Ariana Grande – break up with your girlfriend, i'm bored (באנגלית), נבדק ב-2019-02-10 Cragg, Michael (2019-02-08). "Ariana Grande: Thank U, Next review – a break-up album of wit and wonder". The Guardian (באנגלית בריטית). ISSN 0261-3077. נבדק ב-2019-02-10. Ariana Grande Chart Positions on iTunes/Spotify/YouTube, kworb.net ArianaGrandeVevo, Ariana Grande - break up with your girlfriend, i'm bored, נבדק ב-2019-02-10 YouTube Stats of Ariana Grande - break up with your girlfriend, i'm bored, kworb.net www.ariacharts.com.au Certificazioni - FIMI, www.fimi.it (באיטלקית) Alpha Data – The world’s premier music analytics platform, alphadata.fm BRIT Awards, It's a #BRITcertified double whammy for @ArianaGrande this week as 'break up with your girlfriend, i'm bored' goes Silver and 'breathin' has gone Gold! pic.twitter.com/KsWog3TJTj, @BRITs, ‏2019T7:11 (באנגלית) Certificeringer | IFPI, www.ifpi.dk nztop40.co.nz ZPAV :: Bestsellery i wyróżnienia - Wyróżnienia - Platynowe płyty CD - Archiwum, bestsellery.zpav.pl Les certifications, SNEP (בצרפתית) Gold/Platinum, Music Canada (באנגלית) (ארכיון) break up with your girlfriend, i'm bored, arianagrande.lnk.to (באנגלית) WebCite query result, www.webcitation.org Ariana Grande Official Store, Ariana Grande | Shop
פרשת הפיצה

פרשת הפיצה היא פרשה שהעיבה על סדרת גמר הפלייאוף בין מכבי תל אביב להפועל ירושלים בעונת 1998/1999 בליגה הלאומית בכדורסל. על פי הפרסומים, שלושה ימים לפני המשחק הראשון בסדרת הגמר, התארח סנטר הפועל ירושלים ראדיסאב צ'ורצ'יץ' בביתו של מנהל מכבי תל אביב מוני פנאן. בעקבות פרסום הפרשה התחוללה סערה, והועלה חשד כי מכבי תל אביב יזמה את הפגישה לפני סדרת הגמר, כדי לסכם עם צ'ורצ'יץ שישחק במכבי תל אביב בעונה הבאה, בידיעה שזה עשוי להשפיע לרעה על יכולתו בסדרה. ההפסד של הפועל ירושלים בסדרה, למרות שהיה לה יתרון הביתיות, יוחס על ידי רבים במידה מסוימת להשפעת הפרשה. סדרת הגמר בפלייאוף של עונת 1998/1999 הפגישה את הפועל ירושלים ומכבי תל אביב. הפועל ירושלים הגיעה לסדרה בשיאה, כאשר סיימה לראשונה בתולדותיה במקום הראשון בליגה הסדירה, שמשמעותו יתרון ביתיות בפלייאוף. כן הציגה הקבוצה את ראדיסאב צ'ורצ'יץ', שחקן מכבי בעבר, שנבחר באותה עונה לשחקן העונה הסדירה. מנגד, מכבי תל אביב עברה עונה קשה - במהלכה החליפה שני זרים, פיטרה מאמן, והודחה בגביע אירופה כבר בשלב שמינית הגמר. על פי הפרסומים, שלושה ימים לפני המשחק הראשון בסדרת הגמר, התארח צ'ורצ'יץ', בביתו של מנהל מכבי תל אביב, מוני פנאן. את הפרשה חשף עיתונאי הספורט רון קופמן בעיתון הארץ, ערב המשחק הראשון בסדרה, על סמך עדותו של שליח פיצה שהוזמן לדירתו של פנאן, ומכאן שם הפרשה. בעקבות הפרסום, סערו הרוחות והועלה חשד כי צ'ורצ'יץ סגר את תנאיו במכבי תל אביב עוד לפני הסדרה בין הקבוצות. פנאן וצ'ורצ'יץ' הכחישו את הטענות. כן הפנתה התקשורת דרישה כלפי הפועל ירושלים שצ'ורצ'יץ' לא יופיע במשחק. נשיא הקבוצה, אורי מנצור, הגיב כי "אם יש אלפית אחת סיכוי שהסיפור לא נכון", הוא לא רוצה "לפגוע בשחקן ולהרוס לו קריירה". לאחר התפוצצות הפרשה, יו"ר הפועל דני קליין והנשיא מנצור קיימו בחדר ההלבשה שיחה קשה עם צ'ורצ'יץ', דקות לפני המשחק השני בסדרה. במהלך אותו משחק, צ'ורצ'יץ' ירד לספסל וקילל את השניים. במהלך הסדרה רשם צ'ורצ'יץ' יכולת חלשה ביחס ליכולת שאפיינה אותו בעונה הסדירה. בסופו של דבר, בניגוד לציפיות המוקדמות, הפועל ירושלים שהגיעה כפייבוריטית לסדרה, הפסידה למכבי 1–3, ובכך הפסידה את האליפות. לימים תלה מאמן הפועל ירושלים אפי בירנבוים את ההפסד בגמר ל"מחול השדים שפרץ לפני הסדרה". בסיום העונה עזב צ'ורצ'יץ' את הקבוצה לאחר שכתוצאה מהפרשה נוצר נתק בינו לבין ההנהלה. לאחר עונה אחת בפנרבחצ'ה, לקראת עונת 2000/2001 עבר צ'ורצ'יץ' למכבי תל אביב. באותה עונה, כשהגיע עם מכבי לאולם מלחה, קיבל אותו הקהל במגשי פיצה וקללות. בשנים הבאות הניפו מעת לעת אוהדי הפועל ירושלים מגשי פיצה במשחקים מול מכבי תל אביב. בשנת 2013, בתגובה, הזמינה הנהלת מכבי תל אביב שישה מגשי פיצה והכניסה אותם למסדרון השחקנים. אוהד גרינוולד, המועדון: הסודות של מכבי תל אביב, הוצאת כנרת זמורה-ביתן דביר, 2017 אלישע שוחט, ספר הכדורסל הישראלי, עמוד 390 אהרון ויסברג, צ'ורצ'יץ': "ירושלים לא מסוגלת לקחת אליפות", באתר ynet, 24 בדצמבר 2005 "אם היו מטפלים בפצע, לא היה צריך היום ניתוח", ישראל היום, 2 במאי 2012 אוהד גרינוולד‏, "זה מכוער ולא ספורטיבי": הבלוג של אוהד גרינוולד, באתר וואלה, 24 במאי 2013 דובי פיק, ‏מחאה יצירתית: מכבי הזמינה מגשי פיצה למלחה, באתר ONE‏, 31 במאי 2013 האזינו: האמת על פרשת הפיצה וצ'ורצ'יץ', באתר ערוץ הספורט, 4 במרץ 2019
גביונים ונחשים

"גביונים ונחשים" (1976) הוא הדפס מאת יצחק דנציגר, המבוסס על רישום משנת 1973. ההדפס "גביונים ונחשים", אשר נוצר בשנת 1976, מבוסס על רישום עשוי דיו, צבע מים וקולאז' שיצר יצחק דנציגר בעקבות העבודה על "פרויקט שיקום מחצבת נשר". בשנת 1976 הזמין מרכז ברסטון לגרפיקה את הפקתם של שלושה הדפסים של דנציגר. הדפסים אלו הודפסו על ידי סדנת ההדפס ירושלים בטכניקה של הדפס רשת. העבודה הודפסה בגובה של 30 ס"מ, וברוחב של 32 ס"מ, על גבי גיליון נייר בגובה של 65 ס"מ, וברוחב של 50 ס"מ ובמהדורה בת 84 עותקים. במרכז ההדפס מופיעה קוביית רשת, שנועדה לעצור סחף של קרקע, ושמכונה "גֵבְיוֹן" (אנ') ושימש את דנציגר ושותפיו בשחזור שטחי האדמה שבמחצבת נשר. בפינתו הימנית של ההדפס מופיע רישום שחור של נחש מפותל בתוך שיח. ייתכן כי האמן ביקש לחבר בין פעולת השחזור לבין הטבע, מהלך אותו ביקש לבצע בפרויקט השחזור. בשנת 1979 הוצגה העבודה בתערוכה "אמן-סדנה-הדפס" שהתקיימה במוזיאון בית אורי ורמי נחושתן. ובתערוכה הרטרוספקטיבית שנערכה לדנציגר במוזיאון ישראל בשנת 1981. תצלום היצירה פורסם בספר "100 שנות אמנות הדפס בישראל" (2015). ראו: עומר, מרדכי, "חורשת אלונים כמקום הנצחה", בתוךיצחק דנציגר: מקום, הוצאת הקיבוץ המאוחד, 1982 (ללא מספרי עמודים) ראו: עפרת, גדעון (עורך), 100 שנות אמנות הדפס בישראל, סדנת ההדפס ירושלים, ירושלים, 2015, עמ' 412 ראו: אמן-סדנה-הדפס, מוזיאון ע"ש אורי ורמי נחושתן, קיבוץ אשדות יעקב (מאוחד), 1979 ראו: עומר, מרדכי (אוצר), יצחק דנציגר, מוזיאון ישראל, ירושלים, 1981 עפרת, גדעון (עורך), 100 שנות אמנות הדפס בישראל, סדנת ההדפס ירושלים, ירושלים, 2015, עמ' 263.
אסף גורן

אסף גורן (נולד ב-1 בספטמבר 1991) הוא רקדן ברייקדאנס, דוגמן, זמר, מוזיקאי ושחקן ישראלי. הוא ידוע בעיקר כזוכה בתוכנית המציאות "האח הגדול VIP" בעונתה השלישית ששודרה ברשת 13, ועוד קודם לכן, כמשתתף בעונה הרביעית של הדוקו-סואפ "TLV - עושים את תל אביב". זכה גם בעונה 2 של נינג'ה ישראל VIP (מקצה 2). גורן נולד בפתח תקווה, לרחלי ואמיר. אביו שירת בסיירת מטכ"ל, וסבו היה במוסד. מגיל 8 עד 15 עסק בג'ודו, היה אלוף ישראל במשך ארבע שנים, ובנוסף היה חניך בפנימייה של מכון וינגייט. בגיל 15 עזב את הג'ודו והתרכז בריקודי הברייקדאנס. בגיל 20, ולאחר פציעות בשתי רגליו, זכה גורן באליפות אירופה בברייקדאנס. בשנת 2009 השתתף בתפקיד אורח בעונתה השנייה של סדרת הטלוויזיה "קופיקו". בשנת 2012 השתתף בעונה הרביעית של תוכנית המציאות "TLV עושים את תל אביב" בהוט בידור ישראלי. אחריה ירד ללוס אנג'לס שבארצות הברית, כדי להצליח בחו"ל כרקדן ומוזיקאי. גורן השתתף בכמה תוכניות ריאליטי של ריקוד, שידוכים ובישול בארצות הברית ובהן, "?So You Think You Can Dance",‏ "?Are You the One" ו"הבשלנים הגרועים באמריקה" וכן בעונה העשירית (פרק 3) וה-15 (פרק 4) של המרוץ לדראג של רו פול. ידוע כמי שעולה לבמה ומופיע עם ציצית, פאות, כיפה ושופר. השתתף כרקדן בווידאו קליפים באמריקה של בריטני ספירס ("Make Me..."), וג'ייסון דירולו. ב-2019 זכה בעונת ה-VIP השלישית של "האח הגדול ישראל".. ב-5 במאי 2019 הוציא את שירו "אוי ואבוי לי". בפברואר 2020 השתתף בעונת ה-VIP השנייה של תוכנית הריאליטי "נינג'ה ישראל" וזכה במקום הראשון. בהמשך השנה הוא גם השתתף בעונה השלישית של נינג'ה ישראל והגיע עד חצי הגמר. ביוני 2020 החל לשחק בסדרת הנוער "התחנה" בתפקיד יאיר. בדצמבר 2020 הוציא לאור סינגל "Rainbow In The Dark" בשיתוף פעולה עם הזמר בוי ג'ורג' בו הוא שר באנגלית ובעברית. במאי 2021 הוציא לאור סינגל ״מלך״ בשיתוף פעולה עם עידו בי וצוקי. ביולי 2019 יצא עם השחקנית שירן סנדל, והם נפרדו באוקטובר באותה שנה. גורן בזוגיות עם הזמרת מעיין רודיך, בתם של הזמרת לאה לופטין והמוזיקאי אריק רודיך. בשנת 2022 עברו לגור בלוס אנג'לס ונולד להם בן. גורן הוא טבעוני, ולדבריו התזונה הטבעונית מסייעת להישגיו הספורטיביים. אסף גורן, ברשת החברתית פייסבוק אסף גורן, ברשת החברתית אקס (טוויטר) אסף גורן, ברשת החברתית אינסטגרם אסף גורן, במיזם "אישים" לתיעוד היצירה הישראלית אסף גורן, במסד הנתונים הקולנועיים IMDb (באנגלית) אסף גורן, באתר ספוטיפיי ערן סויסה, רקדן הבית, באתר ישראל היום, 7 במרץ 2019 אמיר צומר ואיתן שפיר‏, הצעות מגונות, אהבה וריאליטי: אסף גורן מדבר על הכל, באתר וואלה, 21 ביוני 2019 דנה פרנק, "עיתון 'הארץ', תעשו עליי גוגל", באתר הארץ, 17 במאי 2023 נעמה ברקן, ‏מה שלא ידעתם על אסף גורן מ"האח הגדול VIP", באתר ‏מאקו‏, 7 בפברואר 2019 נעמה ברקן, ‏מה שלא ידעתם על אסף גורן מ"האח הגדול VIP", באתר ‏מאקו‏, 7 בפברואר 2019 אסף גורן, ‏כך הפכתי לרקדן במקום לקצין קרבי, באתר ‏מאקו‏, 10 באוקטובר 2013 שדרת הכוכבים פרויקט תגלית: אסף גורן כובש את אמריקה, במדור "פנאי פלוס" באתר ynet‏, 16 ביוני 2015 נעמה ברקן, ‏מה שלא ידעתם על אסף גורן מ"האח הגדול VIP", באתר ‏מאקו‏, 7 בפברואר 2019 רן בוקר, אסף גורן הוא המנצח של "האח הגדול VIP", באתר ynet, 2 במרץ 2019 אסף גורן מתכונן למסלול, נינג'ה ישראל, 21 באוקטובר 2020
אדם ג'יימס (שחקן)

אדם ג'יימס (באנגלית: Adam James; נולד ב-9 בספטמבר 1972) הוא שחקן קולנוע, טלוויזיה ותיאטרון אנגלי. ג'יימס נולד בלונדון. הסנדק שלו היה השחקן ג'ון פרטווי (הדוקטור השלישי). הוא למד בבית הספר גילדהול למוזיקה ודרמה יחד עם דומיניק וסט ודניאל אוונס וסיים את לימודיו ב-1996. תפקידיו של ג'יימס כוללים את הסדרה "אחים לנשק", הסרט "The Mother of Tears", הסדרה התיעודית "Ancient Rome: The Rise and Fall of an Empire", הדרמה "Bonekickers", הסדרה ההיסטורת "Henry VIII: The Mind of a Tyrant", וסדרת הדרמה "חדר מיון". עוד הופיע בפרק בסדרה "וידוייה הסודיים של זונת צמרת". ג'יימס שיחק בסדרה "ניצבים" בתפקיד הסוכן של הדמות שגילם ריקי ג'רווייס. בסדרה "אפר לאפר" שיחק ג'יימס בפרק הראשון בתפקיד אדוארד מרקהם. ב-2009 הופיע ג'יימס בפרק "Planet of the Dead" בסדרת המדע בדיוני "דוקטור הו" בכיכובו של דייוויד טננט. השניים שיחקו יחד בהפקה משנת 1999 של המחזה "המלך ליר" בתיאטרון רויאל אקסצ'נג' במנצ'סטר. תפקידים נוספים שלו בתיאטרון היו במחזה "Blood and Gifts" (מ-2010) ובמחזה "מהומה רבה על לא דבר" (2011) לצדם של דייוויד טננט וקתרין טייט. ב-2013 שיחק ג'יימס בתפקיד מסייה דה ברה בסרט הקולנוע "כאוס בגני ורסאי". הוא גילם את דמותו של ג'רמי הייווד בדרמה של ערוץ 4 "קואליציה" אודות הבחירות הכלליות בבריטניה משנת 2010. בנובמבר 2015 חזר שוב לגלם את ראש הממשלה מר אוואנס במחזה "המלך צ'ארלס השלישי" בברודוויי שבניו יורק. באפריל ובמאי 2016 שיחק בתפקיד הובסטד במחזה "אויב העם" בתיאטרון פסטיבל צ'יצ'סטר. ב-2014 הופיע ג'יימס בדרמת הריגול אודות המלחמה הקרה "המשחק" של רשת ה-BBC. בספטמבר 2015 התחתן ג'יימס עם הפסיכותרפיסטית ויקטוריה שאלט. בנם הבכור נולד בספטמבר 2016. לג'יימס יש בת נוספת מיחסים קודמים. אדם ג'יימס, במסד הנתונים הקולנועיים IMDb (באנגלית) אדם ג'יימס, באתר AllMovie (באנגלית) אדם ג'יימס, במסד הנתונים הקולנועיים KinoPoisk (ברוסית) "Meet the cast of Doctor Foster: series one". Radio Times (באנגלית). "Hustle star Adam's bullish Crucible role". Sheffield Star. 31 בינואר 2013. אורכב מ-המקור ב-2013-02-08. נבדק ב-2019-02-10. {{cite news}}: (עזרה) "Consent". National Theatre. נבדק ב-8 באפריל 2017. {{cite web}}: (עזרה)
אדם ג'יימס

האם התכוונתם ל... אדם ג'יימס (שחקן) – שחקן בריטי (נולד ב-1972) אדם ג'יימס (זמר) – זמר קאנטרי אוסטרלי
Everyday (שיר של באדי הולי)

Everyday הוא שיר שנכתב על ידי באדי הולי ונורמן פטי, הוקלט על ידי הולי ולהקת The Crickets ב-29 במאי 1957, והופץ ב-20 בספטמבר 1957, כצד B של הסינגל "Peggy Sue". על גבי הסינגל המקורי The Crickets לא מוזכרים, אך ידוע כי הולי ניגן בגיטרה האקוסטית, המתופף ג'רי אליסון ניגן גם על כלי הקשה, ג'ו ב' מאלדין ניגן על קונטרבס, ואשתו של המפיק נורמן פטי, וי פטי, ניגנה על צ'לסטה. אורכו של השיר הוא 2 דקות ו-5 שניות. השיר מדורג במקום 238 ברשימת המגזין "רולינג סטון" של "500 השירים הגדולים בכל הזמנים". בשנת 1958, טינה רובין הייתה הראשונה להקליט גרסת כיסוי לשיר זה, גם הוא עבור חברת התקליטים Coral Records.‏ בשנת 1960, בובי וי ביצע את השיר, כבי-סייד של הסינגל שלו "Rubber Ball". ג'ון דנוור הקליט את השיר הזה עבור אלבום אולפן שלו משנת 1971 בשם "Aerie", והוציא אותו כסינגל שהגיע בשיאו למקום 81 במצעד שירי פופ של בילבורד ולמקום 21 במצעד שירי Adult contemporary music לשנת 1972.‏ דון מקליין הקליט את השיר הזה לאלבובו Playin' Favorites ב-1973 והוציא אותו כסינגל, שהגיע בשיאו למקום במצעדי הפזמונים של בריטניה. זמר הפופ האנגלי ניקי ריצ'רדס הקליט את השיר כבי-סייד של הסינגל הראשון שלו ב-1978. גרסת כיסוי שהוקלטה על ידי ג'יימס טיילור יצאה בשנת 1985, והגיעה בשיאה למקום מס' 3 במצעד בילבורד בארצות הברית ולמקום מס' 1 בקנדה. השיר נכלל באלבומו משנת 1985 ‏"That's Why I'm Here"‏ וכן באלבום אוסף שיריו משנת 2013. אירייז'ר חידשה את השיר עבור האלבום שלהם משנת 2002 בשם "Other People's Songs". להקות הרוק האמריקאיות The Trashmen ממיניאפוליס ו-Rogue Wave מאוקלנד גם כן הקליטו גרסאות משלהן לשיר. פרל ג'אם ביצעה את השיר בהופעה חיה בלאבק, טקסס, עיר הולדתו של באדי הולי. גם דיפ פרפל ביצעה את השיר בהופעה חיה. בשנת 2008, להקת Hellogoodbye הקליטה את השיר עבור מיני-אלבום שלהם. פיל אוקס כלל חלק משמעותי מהשיר במחרוזת שירי באדי הולי, אותו ביצע בהופעה חיה בקרנגי הול בשנת 1974. ביצוע זה נכלל באלבום ההופעה. אליוט מרפי הקליט את השיר הזה כמחווה צרפתית, Every Day Is a Holly Day, בשנת 1989. ב-1990 הקליט הגיטריסט הבריטי פיטר ווייט את השיר עבור אלבומו Rveillez-Vous.‏ פיונה אפל הקליטה גרסת כיסוי לשיר עבור Rave On Buddy Holly - אלבום מחווה לבאדי הולי בשנת 2011. פטריק סטאמפ תרם גרסת כיסוי לשיר עבור Listen to Me: Buddy Holly - אלבום מחווה לבאדי הולי בשנת 2011. בשנת 2012 השיר הוקלט עבור אלבום יפני בשם Levi Dexter & Gretsch Brothers. בשנת 2016 הזמרת-יוצרת הקנדית ג'ורדן פול פרסמה גרסת כיסוי של השיר. בשיר נעשה שימוש במספר סרטי הקולנוע, בהם "אני והחבר'ה" (1986), "סיפורי דגים" (2003), "מר אף אחד" (2009) ו-"חייבים לדבר על קווין" (2011)‏ וכן במספר סדרות טלוויזיה, בהן "אבודים" ו-"מד מן". גרסת כיסוי של השיר נשמעת בסדרות "שולחן לחמישה" (בביצועה של נב קמפבל) ו-"נופל וקם" (בביצועה של פיונה אפל). מידע על היצירה "Everyday" באתר מיוזיק בריינז Buddy Holly Discography. Buddy Holly Timeline. "Rolling Stone's 500 Greatest Songs of All Time". Rolling Stone. 7 באפריל 2011. נבדק ב-3 בנובמבר 2015. {{cite journal}}: (עזרה) Coral Records 45 Discography. Everyday. Second Hand Songs. "Rambles:various artists, The Love Project". Rambles.net. https://www.imdb.com/title/tt1242460/soundtrack?ref_=tt_trv_snd
Imagine (שיר של אריאנה גרנדה)

Imagine (בעברית: דמיין) הוא סינגל שיווקי שהוקלט על ידי הזמרת-יוצרת האמריקאית אריאנה גרנדה, מתוך אלבומה החמישי, Thank U, Next. השיר יצא לאור ב-14 בדצמבר 2018, כסינגל השיווקי הראשון מתוך האלבום, על ידי חברת התקליטים ריפבליק רקורדס. השיר הגיע למקום ה-24 במצעד הבילבורד הוט 100, והשמיני במצעד הסינגלים הבריטי. השיר נכתב על ידי אריאנה גרנדה, פריסילה רנאה, פופ וואנסל, ג'ומל רוברטס והאפי פרז והופק על ידי וואנסל ופרז. השיר הוא שיר בסגנון הפופ, המשלב בתוכו גם את סגנון הרית'ם אנד בלוז, המאפיין שירים נוספים מתוך, Thank U, Next. עם השיר הופיעה גרנדה ב-18 בדצמבר 2018, בתוכנית הטלוויזיה האמריקאית "טונייט שואו עם ג'ימי פאלון". קליפ המילים הנלווה שיצא לשיר הועלה לערוצה של אריאנה גרנדה ב-13 בדצמבר 2018, יום לפני שיצא כסינגל רשמי. קליפ המילים זכה להצלחה חסרת תקדים כאשר הצליח בפחות מיממה אחת לצבור 3 מיליון צפיות. נכון לפברואר 2019, מונה הצפיות של הקליפ עומד על כ-33 מיליון צפיות. מידע על היצירה "Imagine" באתר מיוזיק בריינז מילות השיר "Imagine" באתר Genius סרטון השיר "Imagine" באתר יוטיוב Republic Records, Republic Records (באנגלית) Ariana Grande Chart History, Billboard Official Singles Chart Top 100 | Official Charts Company, www.officialcharts.com (באנגלית) Ariana Grande – imagine (באנגלית), נבדק ב-2019-02-10 thank u, next by Ariana Grande, Genius (באנגלית) Ariana Grande Got Into the Christmas Spirit for Her TV Debut Performance of 'Imagine': Watch, Billboard Ariana Grande`, Ariana Grande - imagine (lyric video), נבדק ב-2019-02-10 YouTube Stats of Ariana Grande - imagine (lyric video), kworb.net Rolling Stone, Rolling Stone (באנגלית) www.ariacharts.com.au Gold & Platinum, RIAA (באנגלית) www.bpi.co.uk break up with your girlfriend, i'm bored, arianagrande.lnk.to (באנגלית) shop.arianagrande.com (ארכיון)
Everyday (שיר של בון ג'ובי)

Everyday הוא שיר של להקת הרוק האמריקאית בון ג'ובי. הוא יצא ב-17 באוגוסט 2002 כסינגל המוביל של אלבום האולפן השמיני של הלהקה "Bounce (אנ')". השיר נכתב על ידי ג'ון בון ג'ובי, ריצ'י סמבורה ואנדריאס קרלסון (אנ'), והיה מועמד בשנת 2003 לפרס גראמי. "Everyday" הוא שיר של עצמאות והתרסה, בדומה לשני שירים אחרים של הלהקה - "It's My Life" ו-"Have a Nice Day". בראיון מצולם, אמר ג'ון בון ג'ובי כי "הלכנו על משהו שיהיה קצת יותר תוקפני ממה שעשינו בעבר, אבל עדיין הייתה מקהלה גדולה, והיה לנו מה להגיד". בהתייחסו לשיר, הוסיף ריצ'י סמבורה: "הזמן הוא הדבר היקר ביותר שיש לך, אז כדאי לך לנסות לחיות כל רגע עד הסוף". מאוחר יותר, גרסה אקוסטית של השיר "Everyday" נכלל באלבום "This Left Feels Right" של הלקה. באסיה, חברת מיצובישי מוטורס עשתה שימוש בשיר כרקע לפרסומות טלוויזיה ששודרו במהלך 2002–2003. גרסת האלבום Bounce (אנ') גרסת Rock Mix גרסת הוידאו קליפ גרסה אקוסטית (הופצה יחד עם הסינגל Misunderstood) גרסת האלבום This Left Feels Right ככל הנראה ג'וזף קאהן ביים את הוידאו קליפ לשיר "Everyday", עם זאת אין לכך אישור רשמי באתר האינטרנט שלו. הווידאו קליפ של השיר מציג את הלהקה בהופעה בניו מקסיקו בסמוך למערך הגדול מאוד, בעוד בערים שונות ברחבי העולם נופלים מן השמיים מכשירי טלוויזיה בצבע אדום, שעל מסכם נראית הלהקה מופיעה. בתחילה, הדמויות בערים השונות נראות משועממות, אך מהרגע שהן מתחילות לצפות בהופעה בטלוויזיה - הם נעשות משועשעות. בין הלוקשיינים השונים הנראים בקליפ: בריטניה הביג בן, לונדון, אנגליה דרום אפריקה הסוואנה באפריקה הודו הטאג' מהאל, אגרה, הודו קובה הוואנה, קובה רוסיה כנסיית וסילי הקדוש, מוסקבה, רוסיה ארצות הברית כיכר טיימס, ניו יורק, ארצות הברית אוסטרליה ניו סאות' ויילס, אוסטרליה סרייבו סרייבו בוסניה והרצגובינה בוסניה והרצגובינה ישראל ישראל יפן טוקיו, יפן איטליה הקולוסיאום, רומא, איטליה השיר הגיע למקום הראשון בקנדה ובספרד, ולרשימת עשרת הגדולים במדינות רבות אחרות, בהן יפן (מקום שני), בריטניה (מקום חמישי), אוסטרליה (מקום חמישי), שווייץ (מקום שישי), שוודיה (מקום שישי), איטליה (מקום שביעי) וגרמניה (מקום שביעי). השיר לא זכה להצלחה רבה כל כך בארצות הברית, אך הגיע למקום ה-36 במצעד Radio & Records/Airplay chart, למקום ה-38 במצעד Adult contemporary music ולמקום ה-31 במצעד Mainstream Rock Tracks. CD1: "Everyday" 2:59 "Lucky" 3:47 "No Regrets" 4:02 "Standing" 3:50 CD2: "Everyday" 2:59 "Another Reason to Believe (Demo)" 3:30 "Breathe (Demo)" 3:40 "We Can Dance (Demo)" 4:45 Promo: "Everyday - Rock Mix" 2:59 "Everyday - Album Version" 2:59 השיר Everyday נכלל בפסקול של משחק הווידאו NFL 2003 Madden. רמיקס קצבי יותר של השיר הוקלט בשנת 2002 על ידי הצמד Wine ונכלל באלבום Dancemania Speed. מידע על הסינגל "Everyday" באתר מיוזיק בריינז מידע על היצירה "Everyday" באתר Discogs סרטון השיר "Everyday" באתר יוטיוב BonJovi.com Everyday באתר MetroLyrics Rolling Stone review YouTube, www.youtube.com "Chart Data: Bon Jovi". Worldwide chart positions. נבדק ב-31 בינואר 2007. {{cite web}}: (עזרה) ‏"SWISS YEAR-END CHARTS 2002" (in German). Retrieved June 16, 2018. ‏"The Official UK Singles Chart 2002". UKChartsPlus. Retrieved June 16, 2018.